9. การจัดการ

9.1 โครงสร้างการจัดการ

โครงสร้างการจัดการของบริษัทฯ
ประกอบด้วยคณะกรรมการและคณะกรรมการชุดย่อยและเจ้าหน้าที่บริหาร
ตามโครงสร้างสายการบริหารงาน ดังนี้

  1. คณะกรรมการบริษัทฯ

ณ วันที่ 30 กันยายน 2546 ประกอบด้วยกรรมการจำนวน 15 ท่าน ดังต่อไปนี้

+---+-----------------+------------+-----------------------------------+
| 1 | นายทนง          | พิทยะ       | ประธานกรรมการ                     |
| . |                 |            |                                   |
+---+-----------------+------------+-----------------------------------+
| 2 | นายศรีสุข         | จันทรางศุ    | รองประธานกรรมการ                  |
| . |                 |            |                                   |
+---+-----------------+------------+-----------------------------------+
| 3 | นายสมใจนึก       | เองตระกูล   | รองประธานกรรมการ                  |
| . |                 |            |                                   |
+---+-----------------+------------+-----------------------------------+
| 4 | นายชาติศิริ        | โสภณพนิช    | กรรมการ                           |
| . |                 |            |                                   |
+---+-----------------+------------+-----------------------------------+
| 5 | นายวิโรจน์        | นวลแข      | กรรมการ                           |
| . |                 |            |                                   |
+---+-----------------+------------+-----------------------------------+
| 6 | พลตำรวจเอก สันต์  | ศรุตานนท์    | กรรมการ                           |
| . |                 |            |                                   |
+---+-----------------+------------+-----------------------------------+
| 7 | พลเรือเอก ทวีศักดิ์  | โสมาภา     | กรรมการ                           |
| . |                 |            |                                   |
+---+-----------------+------------+-----------------------------------+
| 8 | นายวิชิต          | สุรพงษ์ชัย    | กรรมการ                           |
| . |                 |            |                                   |
+---+-----------------+------------+-----------------------------------+
| 9 | พ               | วันทนา      | กรรมการ                           |
| . | ลอากาศเอก คงศักดิ์ |            |                                   |
+---+-----------------+------------+-----------------------------------+
| 1 | นายโอฬาร        | ไชยประวัติ   | กรรมการอิสระ                       |
| 0 |                 |            |                                   |
| . |                 |            |                                   |
+---+-----------------+------------+-----------------------------------+
| 1 | นายชัยอนันต์       | สมุทวณิช     | กรรมการอิสระ                       |
| 1 |                 |            |                                   |
| . |                 |            |                                   |
+---+-----------------+------------+-----------------------------------+
| 1 | นายบวรศักดิ์       | อุวรรณโณ    | กรรมการอิสระ                       |
| 2 |                 |            |                                   |
| . |                 |            |                                   |
+---+-----------------+------------+-----------------------------------+
| 1 | นายถิรชัย         | วุฒิธรรม     | กรรมการอิสระ                       |
| 3 |                 |            |                                   |
| . |                 |            |                                   |
+---+-----------------+------------+-----------------------------------+
| 1 | นายธัชชัย         | สุมิตร       | กรรมการอิสระ                       |
| 4 |                 |            |                                   |
| . |                 |            |                                   |
+---+-----------------+------------+-----------------------------------+
| 1 | นายกนก          | อภิรดี       | กรรมการและเลขานุการ                |
| 5 |                 |            |                                   |
| . |                 |            |                                   |
+---+-----------------+------------+-----------------------------------+

ขอบเขตอำนาจหน้าที่ของคณะกรรมการบริษัทฯ

  คณะกรรมการบริษัทฯ ต้องปฏิบัติหน้าที่ให้เป็นไปตามกฎหมาย วัตถุประสงค์
  และข้อบังคับของบริษัทฯ ตลอดจนมติที่ประชุมผู้ถือหุ้น ทั้งนี้ คณะกรรมการบริษัทฯ
  มีอำนาจแต่งตั้งบุคคลอื่นใดให้ดำเนินกิจการของบริษัทฯ
  ภายใต้การควบคุมของคณะกรรมการบริษัทฯ
  หรืออาจมอบอำนาจเพื่อให้บุคคลดังกล่าวมีอำนาจตามที่คณะกรรมการบริษัทฯ
  เห็นสมควรและภายในเวลาที่กรรมการเห็นสมควร และคณะกรรมการบริษัทฯ อาจยกเลิก
  เพิกถอนเปลี่ยนแปลงหรือแก้ไขอำนาจนั้นๆ ได้ คณะกรรมการบริษัทฯ
  มีอำนาจกำหนดชื่อกรรมการผู้มีอำนาจลงนามผูกพันบริษัทฯ ตลอดจนจัดตั้งคณะกรรมการชุดย่อย

  กรรมการผู้มีอำนาจลงลายมือชื่อแทนบริษัทฯ

  ประธานกรรมการ และกรรมการอื่นอีกหนึ่งคน ลงลายมือชื่อร่วมกัน
  และประทับตราสำคัญของบริษัทฯ
  หรือกรรมการสามคนลงลายมือชื่อร่วมกันและประทับตราสำคัญของบริษัทฯ

2. คณะกรรมการตรวจสอบและคณะอนุกรรมการชุดย่อย

2.1 คณะกรรมการตรวจสอบ

คณะกรรมการตรวจสอบ ณ วันที่ 30 กันยายน 2546 ประกอบด้วย

  ---- --------------- ---------------- ------------------------------------
  1.   นายโอฬาร        ไชยประวัติ         ประธานกรรมการตรวจสอบ

  2.   นายวิชิต          สุรพงษ์ชัย          กรรมการตรวจสอบ

  3.   นายบวรศักดิ์       อุวรรณโณ          กรรมการตรวจสอบ

  4.   นายถิรชัย         วุฒิธรรม           กรรมการตรวจสอบ

  5.   นางเกษรี         ณรงค์เดช          ที่ปรึกษาคณะกรรมการตรวจสอบ

  6.   นายนพดล         พงษ์ไพโรจน์        เลขานุการ
  ---- --------------- ---------------- ------------------------------------

  คณะกรรมการตรวจสอบมีหน้าที่รับผิดชอบสอบทานการดำเนินงานของบริษัทฯ
  เพื่อช่วยให้การดำเนินงานเป็นไปอย่างมีประสิทธิภาพและประสิทธิผล
  และบรรลุตามวัตถุประสงค์ของบริษัทฯ โดยคณะกรรมการตรวจสอบจะรับทราบข้อมูลต่างๆ
  จากฝ่ายบริหารของบริษัทฯ
  สำนักงานการตรวจเงินแผ่นดินและผู้เชี่ยวชาญจากองค์กรภายนอกในกรณีจำเป็น
  รวมถึงผลการตรวจสอบจากหน่วยงานตรวจสอบภายในเพื่อจัดทำรายงานเสนอต่อคณะกรรมการบริษัทฯ
  เพื่อพิจารณาเป็นระยะๆ

  นอกจากนี้ คณะกรรมการบริษัทฯ ได้แต่งตั้งคณะกรรมการชุดต่างๆ
  เพื่อช่วยศึกษารายละเอียดและกลั่นกรองงานเฉพาะเรื่อง โดยมีคณะกรรมการชุดหลักดังต่อไปนี้

2.2 คณะกรรมการธรรมาภิบาล

คณะกรรมการธรรมาภิบาล ประกอบด้วย กรรมการบริษัทฯ 1 ท่าน ผู้แทนฝ่ายบริหาร 2 ท่าน
และบุคคลภายนอก 1 ท่าน มีอำนาจหน้าที่ในการตรวจสอบและให้คำแนะนำแก่คณะกรรมการบริษัทฯ
ในเรื่องหลักการกำกับดูแลกิจการที่ดีของบริษัทฯ
เพื่อให้เกิดการกำกับดูแลกิจการที่ดีตามหลักการที่กระทรวงการคลังและตลาดหลักทรัพย์แห่งประเทศไทยกำหนด
รวมทั้งหลักปฏิบัติที่เป็นที่ยอมรับในระดับสากล คณะกรรมการดังกล่าวมีการประชุมประมาณเดือนละ 1
ครั้ง

คณะกรรมการธรรมาภิบาลและเลขานุการ ประกอบด้วย

  ---- ------------------------------------------- --------------- ----------------------------------
  1.   นายบวรศักดิ์                                   อุวรรณโณ         ประธานกรรมการ

  2.   นายกอบชัย                                    ศรีวิลาศ          กรรมการ

  3.   หม่อมราชวงศ์ ศุภดิศ                             ดิศกุล            กรรมการ

  4.   นายโชติศักดิ์                                   อาสภวิริยะ        กรรมการ

       (รองผู้จัดการทั่วไปบรรษัทเงินทุนอุตสาหกรรมขนาดย่อม)                   

  5.   นางงามนิตย์                                   สมบัติพิบูลย์        เลขานุการ
  ---- ------------------------------------------- --------------- ----------------------------------

2.3 คณะกรรมการกำหนดค่าตอบแทน

คณะกรรมการกำหนดค่าตอบแทน ประกอบด้วย กรรมการบริษัทฯ 3 ท่าน และผู้แทนฝ่ายบริหาร 2
ท่าน มีอำนาจหน้าที่กำหนดค่าตอบแทนแก่กรรมการอนุกรรมการต่างๆ และฝ่ายบริหาร
รวมทั้งบุคคลภายนอกที่มาปฏิบัติงานให้บริษัทฯ
เพื่อเป็นการจูงใจและรักษากรรมการที่มีคุณภาพตามที่บริษัทฯ ต้องการ
และอยู่ในลักษณะที่เปรียบเทียบได้กับระดับที่ปฏิบัติอยู่ในอุตสาหกรรม
คณะกรรมการดังกล่าวมีการประชุมประมาณเดือนละ 1 ครั้ง

คณะกรรมการกำหนดค่าตอบแทน ประกอบด้วย

  ---- --------------- ---------------- ------------------------------------
  1.   นายโอฬาร        ไชยประวัติ         ประธานกรรมการ

  2.   นายชัยอนันต์       สมุทวณิช           กรรมการ

  3.   นายวิโรจน์        นวลแข            กรรมการ

  4.   นายทัศนัย         สุทัศน์ ณ อยุธยา     กรรมการ

  5.   นายสุเทพ         สืบสันติวงศ์         กรรมการและเลขานุการ
  ---- --------------- ---------------- ------------------------------------

2.4 คณะกรรมการอิสระ

คณะกรรมการอิสระ ประกอบด้วย กรรมการที่เป็นอิสระรวม 5 ท่าน
มีอำนาจหน้าที่แสดงความคิดเห็นอย่างเสรีตามภารกิจที่ได้รับมอบหมายในการปกป้องผลประโยชน์ของผู้ถือหุ้นรายย่อย
คณะกรรมการดังกล่าวมีการประชุมประมาณเดือนละ 1 ครั้ง

คณะกรรมการอิสระ ประกอบด้วย

  ---- --------------- ---------------- ------------------------------------
  1.   นายโอฬาร        ไชยประวัติ         ประธานกรรมการ

  2.   นายชัยอนันต์       สมุทวณิช           กรรมการ

  3.   นายบวรศักดิ์       อุวรรณโณ          กรรมการ

  4.   นายธัชชัย         สุมิตร             กรรมการ

  5.   นายถิรชัย         วุฒิธรรม           กรรมการ
  ---- --------------- ---------------- ------------------------------------

2.5 คณะกรรมการบริหารความเสี่ยง

คณะกรรมการบริหารความเสี่ยง ประกอบด้วย คณะกรรมการบริษัทฯ 2 ท่าน และผู้แทนฝ่ายบริหาร
1 ท่าน มีอำนาจหน้าที่ดำเนินการต่างๆ
เพื่อให้การดำเนินการเรื่องการบริหารความเสี่ยงเป็นไปอย่างมีระบบครอบคลุมทุกกระบวนการทางธุรกิจของบริษัทฯ
เป็นไปตามวัตถุประสงค์ของแผนกลยุทธ์ วิเคราะห์ประเมินความเสี่ยงที่อาจเกิดขึ้น
และจัดทำรายงานเสนอคณะกรรมการบริษัทฯ คณะกรรมการดังกล่าวมีการประชุมประมาณเดือนละ 1
ครั้ง

คณะกรรมการบริหารความเสี่ยงและเลขานุการ ประกอบด้วย

  ---- ---------------- --------------- -----------------------------------
  1.   นายวิชิต           สุรพงษ์ชัย         ประธานกรรมการ

  2.   นายบวรศักดิ์        อุวรรณโณ         กรรมการ

  3.   หม่อมราชวงศ์ ศุภดิศ  ดิศกุล            กรรมการ

  4.   นายสุวคนธ์         นะวงศ์           เลขานุการ
  ---- ---------------- --------------- -----------------------------------

2.6 คณะกรรมการกำกับกลยุทธ์

คณะกรรมการกำกับกลยุทธ์ ประกอบด้วยกรรมการบริษัทฯ 5 ท่าน
มีหน้าที่รับผิดชอบกำกับดูแลการบริหารงานของบริษัทฯ
โดยประสานงานระหว่างคณะกรรมการบริหารกลุ่มธุรกิจสนับสนุนการบินและคณะกรรมการบริหารของบริษัทฯ
เพื่อให้เป็นไปตามแผนวิสาหกิจ 5 ปี ซึ่งจะสิ้นสุดวันที่ 30 กันยายน 2550 และมติต่างๆ
ที่เกี่ยวข้องหรือตามคำสั่งของคณะกรรมการบริษัทฯ นอกจากนั้น
คณะกรรมการกำกับกลยุทธ์ยังมีหน้าที่พิจารณาแผนธุรกิจที่เสนอโดยหน่วยธุรกิจของบริษัทฯ
และฝ่ายต่างๆ รวมถึงพิจารณาการเสนอการจัดซื้อของบริษัทฯ ที่มีนัยสำคัญด้วย
คณะกรรมการดังกล่าวมีการประชุมประมาณสัปดาห์ละ 1 ครั้ง

คณะกรรมการกำกับกลยุทธ์ ประกอบด้วย

  ---- --------------- ---------------- ------------------------------------
  1.   นายทนง          พิทยะ             ประธานกรรมการ

  2.   นายชัยอนันต์       สมุทวณิช           รองประธานกรรมการ

  3.   นายโอฬาร        ไชยประวัติ         กรรมการ

  4.   นายวิชิต          สุรพงษ์ชัย          กรรมการ

  5.   นายบวรศักดิ์       อุวรรณโณ          กรรมการ
  ---- --------------- ---------------- ------------------------------------

2.7 คณะอนุกรรมการกำกับดูแลการลงทุนของบริษัทฯ ณ ท่าอากาศยานสากลกรุงเทพแห่งที่ 2
(สุวรรณภูมิ)

คณะกรรมการบริษัทฯ ได้แต่งตั้งคณะอนุกรรมการขึ้นอีกคณะหนึ่งในเดือนธันวาคม 2545
เพื่อกำกับดูแลการลงทุนในด้านอุปกรณ์สำหรับการปฏิบัติการการบินที่ท่าอากาศยานสุวรรณภูมิ
คณะอนุกรรมการดังกล่าวประชุมประมาณเดือนละ 1 ครั้ง

คณะอนุกรรมการกำกับดูแลการลงทุนของบริษัทฯ ณ ท่าอากาศยานสากลกรุงเทพแห่งที่ 2
(สุวรรณภูมิ) ประกอบด้วย

  ---- --------------------------- --------------- ----------------------------------
  1.   นายโอฬาร                    ไชยประวัติ        ประธานอนุกรรมการ

  2.   พลเรือเอก ทวีศักดิ์              โสมาภา          อนุกรรมการ

  3.   นายบวรศักดิ์                   อุวรรณโณ         อนุกรรมการ

  4.   นายวิโรจน์                    นวลแข           อนุกรรมการ

  5.   นายธัชชัย                     สุมิตร            อนุกรรมการ

  6.   นายกนก                      อภิรดี            อนุกรรมการ

  7.   พลอากาศเอก ณรงค์ศักดิ์          สังขพงศ์          อนุกรรมการและเลขานุการ

  8.   ผู้อำนวยการฝ่ายบริหารงานประชุม                   ผู้ช่วยเลขานุการ
  ---- --------------------------- --------------- ----------------------------------

  3. เจ้าหน้าที่บริหาร

ณ วันที่ 30 กันยายน 2546 บริษัทฯ มีตำแหน่งเจ้าหน้าที่ระดับบริหารจำนวนทั้งสิ้น 12 ตำแหน่ง
ประกอบด้วย กรรมการผู้อำนวยการใหญ่ 1 ตำแหน่ง รองกรรมการผู้อำนวยการใหญ่ 9 ตำแหน่ง
ผู้อำนวยการใหญ่ฝ่ายการบัญชี และผู้อำนวยการใหญ่ฝ่ายการเงิน ประกอบด้วย

  ----- ------------------ ------------- -------------------------------------------------------
  1.    นายกนก             อภิรดี          กรรมการผู้อำนวยการใหญ่

  2.    นายกอบชัย           ศรีวิลาศ        กรรมการผู้จัดการฝ่ายช่าง

  3.    นายทัศนัย            สุทัศน์ ณ อยุธยา  รองกรรมการผู้อำนวยการใหญ่ฝ่ายการพาณิชย์

  4.    หม่อมราชวงศ์ ศุภดิศ    ดิศกุล          รองกรรมการผู้อำนวยการใหญ่ฝ่ายพัฒนาและสนับสนุนธุรกิจ

  5.    นาวาอากาศตรี อุดมชัย  นันทมานพ       รองกรรมการผู้อำนวยการใหญ่ฝ่ายปฏิบัติการ

  6.    นายกวีพันธ์           เรืองผกา       รองกรรมการผู้อำนวยการใหญ่ฝ่ายการเงินและการบัญชี

  7.    นายสุเทพ            สืบสันติวงศ์      รองกรรมการผู้อำนวยการใหญ่ฝ่ายบริหารทรัพยากรบุคคลและบริหารทั่วไป

  8.    พลอากาศเอก ณรงค์ศักดิ์ สังขพงศ์        รองกรรมการผู้อำนวยการใหญ่ฝ่ายโครงการพิเศษ

  9.    นายประจักษ์          แจ่มรัศมีโชติ     รองกรรมการผู้อำนวยการใหญ่ฝ่ายกิจการพิเศษ

  10.   เรืออากาศโท ชินวุฒิ    นเรศเสนีย์      รองกรรมการผู้อำนวยการใหญ่ฝ่ายรักษามาตรฐานและความปลอดภัย

  11.   นางงามนิตย์          สมบัติพิบูลย์      ผู้อำนวยการใหญ่ฝ่ายการบัญชี

  12.   นางอรุณี             ภิญญาวัธน์       ผู้อำนวยการใหญ่ฝ่ายการเงิน
  ----- ------------------ ------------- -------------------------------------------------------

หมายเหตุ : เจ้าหน้าที่บริหารตามคำนิยาม “ผู้บริหาร”
ของสำนักงานคณะกรรมการกำกับหลักทรัพย์และตลาดหลักทรัพย์

อำนาจหน้าที่ของกรรมการผู้อำนวยการใหญ่

กรรมการผู้อำนวยการใหญ่
มีอำนาจหน้าที่รับผิดชอบภายใต้ขอบเขตที่ระบุไว้ในระเบียบภายในของบริษัทฯ ดังต่อไปนี้

1.  อำนาจหน้าที่ภายใต้ “ระเบียบบริษัท การบินไทย จำกัด (มหาชน)
    ว่าด้วยการบริหารกิจการทั่วไป พ.ศ.2540 ”

  กรรมการผู้อำนวยการใหญ่ มีอำนาจหน้าที่รับผิดชอบในการบริหารงานของบริษัทฯ
  ให้บรรลุตามวัตถุประสงค์ของบริษัทฯ หรือตามมติที่ประชุมคณะกรรมการบริษัท
  ตลอดจนบังคับบัญชาฝ่ายบริหารและพนักงานของบริษัทฯ
  ทั้งนี้ภายในขอบเขตอำนาจที่กำหนดในข้อบังคับของบริษัทฯ หรือตามที่คณะกรรมการบริษัทกำหนด

2.  อำนาจหน้าที่ภายใต้ “ระเบียบบริษัท การบินไทย จำกัด (มหาชน) ว่าด้วยการพัสดุ พ.ศ.
    2546 (“ระเบียบฯ”)”

  กรรมการผู้อำนวยการใหญ่
  เป็นผู้รักษาการตามระเบียบและมีอำนาจในการอนุมัติการจัดหาและการเข้าทำธุรกรรมใดๆ
  เกี่ยวกับการได้มาหรือการจำหน่ายพัสดุ ซึ่งรวมถึงการจัดซื้อพัสดุ การจ้าง การเช่าหรือให้เช่า
  ฯลฯ การออกคำสั่งที่จำเป็นต่างๆ ตามระเบียบฯ โดยระเบียบฯ ดังกล่าว
  ได้กำหนดถึงอำนาจของกรรมการผู้อำนวยการใหญ่
  ในการอนุมัติการจัดหาและการเข้าทำธุรกรรมแต่ละประเภทภายในวงเงินขั้นสูงสุดที่ระบุไว้ดังต่อไปนี้
  ตามรายละเอียดและขอบเขตที่กำหนดไว้ในระเบียบฯ

(1) สัญญาหรือธุรกรรมการจ้างที่ปรึกษา ที่มีวงเงินไม่เกิน 15,000,000 บาท

(2) สัญญาหรือธุรกรรมการจัดหาพัสดุโดยวิธีพิเศษ ที่มีวงเงินไม่เกิน 25,000,000 บาท

(3) สัญญาหรือธุรกรรมการจัดหาพัสดุโดยวิธีปกติ ที่มีวงเงินไม่เกิน 50,000,000 บาท

(4) สัญญาหรือธุรกรรมการจัดหาเชื้อเพลิง การจัดหาอุปกรณ์
    และผลิตภัณฑ์เพื่อการโฆษณาและการส่งเสริมการขาย การทำประกันภัยทรัพย์สินอื่นๆ ทั่วไป
    การจัดหาอาหาร เครื่องดื่มที่ประกอบสำเร็จรูปแล้ว และบริการ และพัสดุบริการ ณ
    สถานีบริการต่างจังหวัดหรือต่างประเทศ การเช่าสำนักงานและที่พักในรอบระยะเวลาหนึ่งปี
    หรือการจัดหาเป็นครั้งคราว
    การจัดหาเชื้อเพลิงตามแผนหรือเป็นครั้งคราวในรอบระยะเวลาหนึ่งปี วงเงินไม่เกิน
    100,000,000 บาท

(5) การจัดหาเชื้อเพลิงที่ได้รับประโยชน์หรือเงื่อนไขที่ดีกว่า ที่มีวงเงินไม่เกิน 200,000,000
    บาท

(6) การจัดทำประกันภัยเครื่องบิน และ/หรือผู้โดยสาร ที่มีวงเงินไม่เกิน 500,000,000 บาท

(7) สัญญาหรือธุรกรรม การจัดหาเชื้อเพลิงเป็นการเร่งด่วนโดยไม่จำกัดวงเงิน

  ธุรกรรมที่มีวงเงินเกินอำนาจกรรมการผู้อำนวยการใหญ่แล้ว
  ให้เป็นอำนาจของคณะกรรมการบริษัท

3.  อำนาจหน้าที่ภายใต้ “ระเบียบบริษัท การบินไทย จำกัด (มหาชน)
    ว่าด้วยอำนาจหน้าที่ในทางการเงิน พ.ศ. 2540 ”

  กรรมการผู้อำนวยการใหญ่
  มีอำนาจสั่งให้เข้าทำสัญญาและดำเนินงานตามข้อผูกพันทางการเงินและอนุมัติธุรกรรมทางด้านการเงินทั้งปวง
  ตามที่ได้รับมอบหมายจากคณะกรรมการของบริษัทรวมทั้งในกิจการประจำทั้งปวงภายในขอบเขตของข้อบังคับของบริษัทฯ
  ทั้งนี้ ตามรายละเอียดและขอบเขตที่กำหนดไว้ในระเบียบฯ ดังกล่าว

กรรมการผู้อำนวยการใหญ่ไม่สามารถอนุมัติการเข้าทำธุรกรรมใดๆ
ที่อยู่นอกขอบเขตอำนาจของกรรมการผู้อำนวยการใหญ่ ตามที่ระบุไว้ในระเบียบภายในของบริษัทฯ
ดังกล่าวข้างต้น นอกจากนั้น ตามมติที่ประชุมคณะกรรมการบริษัทครั้งที่ 14/2545 เมื่อวันที่ 27
พฤศจิกายน 2545 นั้น
การมอบอำนาจจากคณะกรรมการบริษัทให้แก่กรรมการผู้อำนวยการใหญ่ในเรื่องเกี่ยวกับการดำเนินงานตามปกติธุรกิจนั้น
กรรมการผู้อำนวยการใหญ่จะไม่สามารถอนุมัติการเข้าทำธุรกรรมใดๆ ที่ตนหรือ
“บุคคลที่อาจมีความขัดแย้ง” (ซึ่งได้แก่ (ก) ผู้บริหารของบริษัทฯ (ข) ผู้ถือหุ้นรายใหญ่ของบริษัทฯ
(ค) ผู้มีอำนาจควบคุมของบริษัทฯ (ง) บุคคลที่มีความสัมพันธ์ทางสายโลหิต ทางการสมรส
หรือโดยการจดทะเบียนตามกฎหมายกับบุคคลตาม (ก) (ข) หรือ (ค) ซึ่งได้แก่ บิดา มารดา
คู่สมรส บุตร หรือญาติสนิทอื่น และ (จ) นิติบุคคลใดๆ ที่บุคคลตาม (ก) (ข) หรือ (ค) ถือหุ้น
หรือมีอำนาจควบคุมหรือมีส่วนได้เสียอื่นใด ไม่ว่าโดยทางตรงหรือทางอ้อมอย่างมีนัยสำคัญ
หรือบุคคลตามที่คณะกรรมการกำกับหลักทรัพย์และตลาดหลักทรัพย์กำหนด)
มีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัทฯ
หรือบริษัทย่อยของบริษัทฯ

9.2 การสรรหากรรมการและเจ้าหน้าที่บริหาร

9.2.1 คณะกรรมการบริษัทฯ

ตามข้อบังคับของบริษัทฯ คณะกรรมการของบริษัทฯ ประกอบด้วยกรรมการจำนวนไม่น้อยกว่า 5 คน
แต่ไม่มากกว่า 15 คน สุดแต่ที่ประชุมใหญ่จะเป็นผู้กำหนดเป็นครั้งคราว
และกรรมการไม่น้อยกว่ากึ่งหนึ่งของจำนวนกรรมการทั้งหมดนั้นต้องมีถิ่นที่อยู่ในราชอาณาจักร
และกรรมการของบริษัทฯ จะต้องเป็นผู้มีคุณสมบัติและไม่มีลักษณะต้องห้ามตามที่กฎหมายกำหนด

ที่ประชุมผู้ถือหุ้นเป็นผู้แต่งตั้งกรรมการโดยใช้เสียงข้างมากตามหลักเกณฑ์และวิธีการ ดังนี้

1)  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2)  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมด เลือกบุคคลเดียวหรือหลายคนเป็นกรรมการ
    ก็ได้ แต่จะแบ่งคะแนนเสียงให้ผู้ใดมากน้อยเพียงใดไม่ได้

3)  บุคคลซึ่งได้รับคะแนนสูงสุดตามลำดับลงมา
    จะได้รับเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
    ให้เลือกโดยวิธีจับสลากเพื่อให้ได้ตามจำนวนกรรมการที่จะพึงมี

ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
คณะกรรมการจะเลือกบุคคลใดบุคคลหนึ่งซึ่งมีคุณสมบัติและไม่มีลักษณะต้องห้ามตามกฎหมาย
เข้าเป็นกรรมการแทนในการประชุมคณะกรรมการคราวถัดไปด้วยคะแนนเสียงไม่น้อยกว่า 3 ใน 4
ของจำนวนกรรมการที่ยังเหลืออยู่ เว้นแต่วาระของกรรมการจะเหลือน้อยกว่า 2 เดือน
บุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน

ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้
ด้วยคะแนนเสียงไม่น้อยกว่า 3 ใน 4 ของจำนวนผู้ถือหุ้นซึ่งมาประชุมและมีสิทธิออกเสียง
และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียงในการประชุมนั้น

9.2.2 คณะกรรมการตรวจสอบ

คณะกรรมการตรวจสอบของบริษัทฯ มีจำนวนไม่น้อยกว่า 3 คน
โดยได้รับการคัดเลือกและแต่งตั้งโดยคณะกรรมการบริษัทฯ ทั้งนี้ กรรมการตรวจสอบต้องเป็นบุคคลที่
(1) ไม่ใช่กรรมการบริหาร ผู้บริหาร พนักงาน
ลูกจ้างหรือที่ปรึกษาที่ได้รับเงินเดือนประจำจากบริษัทฯ บริษัทในเครือ บริษัทร่วม บริษัทที่เกี่ยวข้อง
หรือผู้ถือหุ้นรายใหญ่ของบริษัทฯ (2) ไม่มีผลประโยชน์หรือส่วนได้เสียไม่ว่าทางตรงหรือทางอ้อม
ทั้งด้านการเงิน หรือการบริหารงานของบริษัทฯ บริษัทในเครือ
บริษัทร่วมหรือผู้ถือหุ้นรายใหญ่ของบริษัทฯ
รวมถึงไม่มีผลประโยชน์หรือส่วนได้เสียในลักษณะดังกล่าวในเวลา 1 ปี
ก่อนได้รับการแต่งตั้งเป็นกรรมการตรวจสอบ
ยกเว้นคณะกรรมการบริษัทได้พิจารณาอย่างรอบคอบแล้วเห็นว่าการเคยมีประโยชน์หรือส่วนได้เสียจะไม่มีผลกระทบต่อการปฏิบัติหน้าที่และการให้ความเห็นที่เป็นอิสระของกรรมการตรวจสอบ
(3) ถือหุ้นโดยตนเองหรือโดยผู้ที่เกี่ยวข้องไม่เกินร้อยละ 5 ของทุนชำระแล้วของบริษัทฯ
บริษัทในเครือ บริษัทร่วม หรือบริษัทที่เกี่ยวข้อง (4) ไม่ใช่เป็นผู้เกี่ยวข้องหรือญาติสนิทของผู้บริหาร
หรือผู้ถือหุ้นรายใหญ่ของบริษัทฯ (5)
ไม่ได้รับการแต่งตั้งขึ้นเพื่อเป็นตัวแทนในการรักษาผลประโยชน์ของกรรมการของบริษัทฯ
ผู้ถือหุ้นรายใหญ่ หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัทฯ และ (6)
สามารถปฏิบัติหน้าที่ที่ได้รับมอบหมายได้โดยอิสระ
ไม่อยู่ภายใต้การควบคุมของผู้บริหารหรือผู้ถือหุ้นรายใหญ่ของบริษัทฯ
รวมทั้งผู้ที่เกี่ยวข้องหรือญาติสนิทของบุคคลดังกล่าว

9.2.3 คณะกรรมการอื่นๆ

คณะกรรมการอื่นๆ ของบริษัทฯ ได้แก่ คณะกรรมการอิสระ คณะกรรมการกำหนดค่าตอบแทน
คณะกรรมการบริหารความเสี่ยง และคณะกรรมการกำกับกลยุทธ์
ซึ่งได้รับการแต่งตั้งโดยคณะกรรมการบริษัทฯ

4.  เจ้าหน้าที่ระดับบริหาร

การแต่งตั้งกรรมการผู้อำนวยการใหญ่ ซึ่งเป็นตำแหน่งเจ้าหน้าที่บริหารสูงสุดของบริษัทฯ นั้น
คณะกรรมการบริษัทฯ
จะแต่งตั้งคณะกรรมการสรรหาผู้ดำรงตำแหน่งกรรมการผู้อำนวยการใหญ่ซึ่งประกอบด้วย
ปลัดกระทรวงการคลัง เลขาธิการสำนักงานคณะกรรมการพัฒนาเศรษฐกิจและสังคมแห่งชาติ
ปลัดกระทรวงคมนาคม ผู้แทนจากคณะกรรมการแรงงานรัฐวิสาหกิจสัมพันธ์ 1 คน
และผู้แทนของคณะกรรมการบริษัทฯ 1 คน
เพื่อดำเนินการพิจารณากำหนดคุณสมบัติของผู้สมัครตามแนวทางที่กำหนดโดยคณะอนุกรรมการกำหนดแนวทางในการพัฒนากำลังคนของบริษัทฯ
และตามพระราชบัญญัติคุณสมบัติมาตรฐานสำหรับกรรมการและพนักงานรัฐวิสาหกิจ พ.ศ. 2518
(แก้ไขล่าสุด พ.ศ. 2543) คณะกรรมการสรรหาฯ
จะคัดเลือกผู้มีคุณสมบัติครบถ้วนตามที่กำหนดและเสนอชื่อผู้ผ่านการคัดเลือกที่สมควรได้รับการแต่งตั้งต่อคณะกรรมการบริษัทฯ
เพื่อให้คัดเลือกผู้ที่เหมาะสมจะดำรงตำแหน่งโดยวิธีลงคะแนนเสียงข้างมากต่อไป

สำหรับเจ้าหน้าที่บริหารอื่น คณะกรรมการบริษัทฯ จะทำการแต่งตั้งคณะกรรมการสรรหาฯ
เพื่อคัดเลือกผู้ที่เหมาะสมมาดำรงตำแหน่ง

9.3 ค่าตอบแทนผู้บริหาร

1.  ค่าตอบแทนที่เป็นตัวเงิน

ค่าตอบแทนสำหรับกรรมการของบริษัทฯ และเจ้าหน้าที่บริหารสำหรับปีงบประมาณ 2546 สิ้นสุดวันที่
30 กันยายน 2546 มีดังนี้

  หน่วย : ล้านบาท

+----------------+------+-----------+---------------------+-----------+
|                | จ    | ค่า        |                     | รวม       |
|                | ำนวน | ตอบแทนรวม |                     |           |
+----------------+------+-----------+---------------------+-----------+
|                | (    | เบี้ยประชุม  | เงินเดือน โบนัส        |           |
|                | ราย) |           | ค่าครองชีพ            |           |
|                |      | โบ        |                     |           |
|                |      | นัสกรรมการ | ค่าต                 |           |
|                |      |           | อบแทนตามระเบียบบริษัทฯ |           |
+----------------+------+-----------+---------------------+-----------+
| ค              | 15   | 3.64      | -                   | 3.64      |
| ณะกรรมการบริษัทฯ |      |           |                     |           |
| ⁽¹⁾            |      |           |                     |           |
+----------------+------+-----------+---------------------+-----------+
| คณะ            | 4    | 0.36      | -                   | 0.36      |
| กรรมการตรวจสอบ |      |           |                     |           |
+----------------+------+-----------+---------------------+-----------+
| เจ้าหน้าที่บริหาร   | 10   | -         | 34.02               | 34.02     |
| ⁽²⁾            |      |           |                     |           |
+----------------+------+-----------+---------------------+-----------+

หมายเหตุ : (1) กรรมการบริษัทฯ 1 ท่าน มีตำแหน่งเป็นเจ้าหน้าที่บริหารด้วย

(2) เจ้าหน้าที่บริหาร ไม่รวมผู้อำนวยการใหญ่ฝ่ายการเงิน และผู้อำนวยการใหญ่ฝ่ายการบัญชี

2. ค่าตอบแทนอื่น

(1) กรรมการบริษัทฯ และผู้ติดตาม 1 ท่าน
มีสิทธิใช้บัตรโดยสารฟรีเพื่อการเดินทางไป-กลับในเส้นทางต่างประเทศ 15 ใบต่อปี ในประเทศ
15 ใบต่อปี ในชั้นที่นั่งสูงสุดขณะดำรงตำแหน่งเท่านั้น
ในกรณีที่ใช้บัตรโดยสารครบตามจำนวนดังกล่าวแล้ว และมีความประสงค์จะเดินทางอีก
สามารถใช้บัตรโดยสารแบบสำรองที่นั่งได้โดยให้ส่วนลดในอัตราร้อยละ 75
ของอัตราค่าโดยสารปกติตามชั้นที่นั่งที่ต้องการ ยกเว้นเส้นทางภายในประเทศ

(2) เจ้าหน้าที่บริหารของบริษัทฯ รวมทั้งคู่สมรสและบุตร
จะได้รับบัตรโดยสารแบบสำรองที่นั่งได้โดยไม่เรียกเก็บค่าธรรมเนียม
สำหรับกรณีบิดามารดาจะได้รับส่วนลดบัตรโดยสารเช่นเดียวกับพนักงานของบริษัทฯ

(3) เจ้าหน้าที่บริหารของบริษัทฯ จะได้รับประโยชน์เช่นเดียวกับพนักงานของบริษัทฯ
ตามโครงการจัดสรรหลักทรัพย์ให้แก่พนักงาน (ESOP) ตามมติที่ประชุมวิสามัญผู้ถือหุ้นครั้งที่ 1/2545
วันที่ 30 สิงหาคม 2545

(4) เจ้าหน้าที่บริหารของบริษัทฯ
ได้รับประโยชน์จากกองทุนสำรองเลี้ยงชีพหรือกองทุนบำเหน็จพนักงาน
เช่นเดียวกับพนักงานของบริษัทฯ โดยมีรายละเอียดสรุปได้ดังนี้

  กองทุนสำรองเลี้ยงชีพ บริษัทฯ
  ได้จดทะเบียนจัดตั้งกองทุนสำรองเลี้ยงชีพประเภทจ่ายสมทบพนักงานเมื่อวันที่ 26 มิถุนายน 2535
  โดยบริษัทฯ จ่ายสมทบเข้ากองทุนในอัตราร้อยละ 9
  ของเงินเดือนค่าจ้างสำหรับพนักงานที่มีอายุงานไม่เกิน 20 ปี และในอัตราร้อยละ 10
  ของเงินเดือนค่าจ้างสำหรับพนักงานที่อายุงาน 20 ปีขึ้นไป
  โดยพนักงานจ่ายเงินสะสมในอัตราไม่ต่ำกว่าร้อยละ 2
  ของเงินเดือนค่าจ้างแต่ไม่เกินอัตราที่บริษัทฯ จ่ายสมทบ

  กองทุนบำเหน็จพนักงาน บริษัทฯ ได้จัดตั้งกองทุนบำเหน็จพนักงาน บริษัท การบินไทย จำกัด
  (มหาชน) โดยจ่ายสมทบกองทุนในอัตราร้อยละ 10 ของเงินเดือนพนักงาน
  กองทุนนำเงินดังกล่าวไปหาดอกผลในรูปดอกเบี้ย
  ในกรณีที่เงินในกองทุนต่ำกว่าภาระผูกพันบริษัทจะจ่ายสมทบให้มียอดเท่ากับภาระผูกพัน ณ
  วันสิ้นงวดบัญชี

  พนักงานที่อยู่ในกองทุนบำเหน็จ จะต้องมีอายุงานไม่ต่ำกว่า 3 ปี
  จึงจะมีสิทธิได้รับเงินบำเหน็จตามอายุงานเมื่อลาออก เกษียณ หรือตาย อนึ่งตั้งแต่เดือนมิถุนายน
  2535 บริษัทฯ ได้ดำเนินการจัดตั้งกองทุนสำรองเลี้ยงชีพ พนักงานที่เข้าทำงานหลังจากนี้
  จะสามารถเข้ากองทุนสำรองเลี้ยงชีพได้อย่างเดียว
  กองทุนบำเหน็จจึงไม่มีสมาชิกเพิ่มตั้งแต่วันเริ่มจัดตั้งกองทุนสำรองเลี้ยงชีพ

9.4 การกำกับดูแลกิจการ

บริษัทฯ
ได้ปฏิบัติตามหลักการกำกับดูแลกิจการที่ดีตามหลักเกณฑ์การกำกับดูแลที่ดีของกระทรวงการคลัง
และหลักการกำกับดูแลกิจการที่ดี 15 ข้อ ของตลาดหลักทรัพย์แห่งประเทศไทย ดังนี้

1. นโยบายเกี่ยวกับการกำกับดูแลกิจการ

คณะกรรมการบริษัทฯ
ตระหนักถึงความสำคัญของกระบวนการกำกับดูแลกิจการที่ดีด้วยการบริหารจัดการธุรกิจอย่างมีประสิทธิภาพและประสิทธิผลเป็นธรรมต่อผู้มีส่วนได้เสียและผู้เกี่ยวข้องทุกฝ่าย
เพื่อเพิ่มความโปร่งใส เพิ่มขีดความสามารถในการแข่งขันของบริษัทฯ เพิ่มความเชื่อมั่นให้แก่ผู้ถือหุ้น
ผู้ลงทุนและผู้เกี่ยวข้องทุกฝ่าย รวมทั้งเป็นการเพิ่มมูลค่าให้กับบริษัทฯ
จึงได้ตั้งคณะกรรมการธรรมาภิบาลเพื่อทำหน้าที่ในการตรวจสอบและให้คำแนะนำในเรื่องหลักการกำกับดูแลกิจการที่ดีของบริษัทฯ
และกำหนดแนวทางปฏิบัติในการกำกับดูแลที่ดีของบริษัทฯ
ซึ่งครอบคลุมตามหลักเกณฑ์การดูแลที่ดีของกระทรวงการคลัง และหลักการกำกับดูแลกิจการที่ดี 15
ข้อ ของตลาดหลักทรัพย์แห่งประเทศไทย

2. สิทธิของผู้ถือหุ้น

ในปีงบประมาณ 2546 บริษัทฯ มีการประชุมผู้ถือหุ้นทั้งหมด 2 ครั้ง
แบ่งเป็นการประชุมสามัญประจำปี 2545 จำนวน 1 ครั้ง และวิสามัญ 1 ครั้ง
โดยการประชุมได้จัดขึ้นที่บริษัทฯ และบริษัทฯ
ได้จัดส่งหนังสือเชิญประชุมพร้อมทั้งข้อมูลประกอบการประชุมตามวาระต่างๆ
ให้แก่ผู้ถือหุ้นทราบล่วงหน้าไม่น้อยกว่า 7 วันก่อนวันประชุม
โดยในแต่ละวาระมีความเห็นของคณะกรรมการบริษัทฯ ประกอบ และมีการบันทึกการประชุมถูกต้อง
ครบถ้วน เพื่อให้ผู้ถือหุ้นสามารถตรวจสอบได้ นอกจากนี้
ผู้ถือหุ้นสามารถใช้สิทธิในการลงคะแนนเสียง
และแสดงความคิดเห็นหรือซักถามในการตัดสินใจเรื่องต่างๆ ที่มีความสำคัญ

ทั้งนี้ บริษัทฯ ยังให้ความสำคัญในการเปิดเผยข้อมูลข่าวสารที่ถูกต้อง ครบถ้วน
ทันเวลาและโปร่งใสแก่ผู้ถือหุ้น โดยมีการเปิดเผยข้อมูลข่าวสารที่มีสาระสำคัญอย่างสม่ำเสมอ

3. สิทธิของผู้มีส่วนได้เสีย

บริษัทฯ ได้ให้ความสำคัญต่อสิทธิของผู้มีส่วนได้เสียทุกกลุ่มอย่างเป็นธรรม เป็นต้นว่า บริษัทฯ
ได้ปฏิบัติต่อพนักงานอย่างเท่าเทียมเป็นธรรม และให้ผลตอบแทนที่เหมาะสม
มีความเอาใจใส่และรับผิดชอบต่อลูกค้าโดยมุ่งเน้นความปลอดภัยและข้อร้องเรียนของลูกค้าเป็นสำคัญ
การซื้อสินค้าและบริการจากคู่ค้าเป็นไปตามเงื่อนไขและสัญญาทางการค้าและมีความรับผิดชอบต่อสภาพแวดล้อมของชุมชนและการสนับสนุนสังคม

4. การประชุมผู้ถือหุ้น

ในการประชุมสามัญผู้ถือหุ้นประจำปี 2545 เมื่อวันที่ 20 ธันวาคม 2545 มีกรรมการบริษัทฯ
เข้าร่วมประชุมทั้งสิ้น 7 ท่าน ซึ่งรวมถึง ประธานกรรมการ ประธานกรรมการตรวจสอบ
และประธานคณะกรรมการกำหนดค่าตอบแทน ประธานกรรมการธรรมาภิบาล
และกรรมการผู้อำนวยการใหญ่
โดยประธานในที่ประชุมได้เปิดโอกาสให้ผู้ถือหุ้นมีสิทธิอย่างเท่าเทียมกันในการตรวจสอบการดำเนินงานของบริษัทฯ
สอบถาม แสดงความคิดเห็นและข้อเสนอแนะต่างๆ
รวมทั้งได้บันทึกประเด็นซักถามและข้อคิดเห็นที่สำคัญไว้ในรายงานการประชุม

5. ภาวะผู้นำและวิสัยทัศน์

คณะกรรมการบริษัทฯ มีส่วนร่วมในการให้ความเห็นชอบวิสัยทัศน์ ภารกิจ กลยุทธ์ เป้าหมาย
แผนกลยุทธ์ และงบประมาณของบริษัทฯ
ตลอดจนกำกับดูแลให้ฝ่ายบริหารดำเนินการให้เป็นไปตามแผนกลยุทธ์และงบประมาณที่กำหนดไว้อย่างมีประสิทธิภาพและประสิทธิผลเพื่อเพิ่มมูลค่าให้กับบริษัทฯ
และความมั่นคงสูงสุดแก่ผู้ถือหุ้น

นอกจากนี้ คณะกรรมการบริษัทฯ
ได้จัดให้มีระบบการควบคุมภายในตามระเบียบคณะกรรมการตรวจเงินแผ่นดิน (คตง.)
การตรวจสอบภายในและมาตรการบริหารความเสี่ยงที่มีประสิทธิภาพ
รวมทั้งมีการติดตามการดำเนินการในเรื่องดังกล่าวอย่างสม่ำเสมอ

คณะกรรมการบริษัทฯ
ได้กำหนดและแบ่งแยกหน้าที่และความรับผิดชอบในการปฏิบัติงานระหว่างคณะกรรมการบริษัทฯ
คณะอนุกรรมการ และฝ่ายบริหาร และมีการกำหนดระดับอำนาจดำเนินการแต่ละด้าน
โดยเฉพาะอย่างยิ่งการกำหนดอำนาจทางการเงินอย่างชัดเจน

6. ความขัดแย้งทางผลประโยชน์

บริษัทฯ ได้ให้ความสำคัญในการพิจารณารายการที่อาจก่อให้เกิดความขัดแย้งทางผลประโยชน์
และมีการกำหนดนโยบายและขั้นตอนการอนุมัติรายการที่เกี่ยวโยงกันไว้เป็นลายลักษณ์อักษร
และได้เปิดเผยรายการระหว่างกัน
พร้อมอธิบายความจำเป็นและความสมเหตุสมผลของรายการระหว่างกันไว้ในรายงานประจำปี
และแบบแสดงรายการข้อมูลประจำปีหรือแบบ 56-1 นอกจากนี้ คณะกรรมการบริษัทฯ
ยังได้กำหนดให้ผู้บริหารระดับผู้อำนวยการขึ้นไปของบริษัทฯ เปิดเผยข้อมูลการเป็นกรรมการ
ที่ปรึกษา และลูกจ้าง รวมถึงการถือครองหุ้นในบริษัทใดๆ เกินกว่าร้อยละ 5
เพื่อหลีกเลี่ยงการอาจขัดแย้งกันทางผลประโยชน์ที่อาจเกิดขึ้น

สำหรับนโยบายและวิธีการดูแลผู้บริหารในการนำข้อมูลภายในไปใช้ บริษัทฯ
มีการกำหนดข้อปฏิบัติและบทลงโทษเจ้าหน้าที่บริหารและพนักงานของบริษัทฯ ไว้ในระเบียบบริษัทฯ
เพื่อป้องกันมิให้เจ้าหน้าที่บริหารและพนักงานบริษัทฯ นำข้อมูลภายในของบริษัทฯ
ไปใช้เพื่อการดำเนินกิจการส่วนตัวหรือร่วมกิจการในห้างหุ้นส่วน ร้านค้า บริษัทใดๆ
ซึ่งขัดต่อประโยชน์หรืออาจก่อให้เกิดความเสียหายแก่บริษัทฯ

อนึ่ง หากกรรมการและเจ้าหน้าที่บริหารของบริษัทฯ ซื้อ ขาย โอนหรือรับโอนหลักทรัพย์ของบริษัทฯ
จะต้องรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) และตลาดหลักทรัพย์แห่งประเทศไทยภายใน 3 วันทำการนับจากวันที่มีการซื้อ ขาย โอน
รับโอน
เว้นแต่การเปลี่ยนแปลงการถือหลักทรัพย์ดังกล่าวเป็นผลมาจากการใช้สิทธิซื้อหุ้นตามจำนวนหุ้นที่ถืออยู่
หรือเป็นผลมาจากการใช้ตามหลักทรัพย์แปลงสภาพ หรือเป็นการได้มาโดยทางมรดก
หากไม่ดำเนินการดังกล่าวจะต้องมีโทษตามที่ระบุในพระราชบัญญัติหลักทรัพย์และตลาดหลักทรัพย์
พ.ศ. 2535

7. จริยธรรมธุรกิจ

บริษัทฯ ได้จัดให้มี “จรรยาบรรณการบินไทย” ตามหลักธรรมาภิบาล เพื่อให้คณะกรรมการ ผู้บริหาร
และพนักงานของบริษัทฯ ยึดถือเป็นแนวทางในการปฏิบัติงานตามภารกิจของบริษัทฯ ด้วยความซื่อสัตย์
สุจริต และเที่ยงธรรม ทั้งการปฏิบัติต่อบริษัทฯ ผู้มีส่วนได้เสียทุกกลุ่ม และสังคมส่วนรวม ทั้งนี้
บริษัทฯ ได้ดำเนินการจัดทำ “จรรยาบรรณการบินไทย”
เป็นรูปเล่มและแจกให้พนักงานได้ศึกษาทำความเข้าใจ และยึดถือปฏิบัติตั้งแต่เดือนธันวาคม 2545
รวมทั้งมีการติดตามผลการปฏิบัติตามแนวทางดังกล่าว

8. การถ่วงดุลของกรรมการที่ไม่เป็นผู้บริหาร

ณ วันที่ 30 กันยายน 2546 คณะกรรมการบริษัทฯ มีจำนวน 15 ท่าน ประกอบด้วย

- กรรมการที่เป็นผู้บริหาร 1 ท่าน

- กรรมการที่ไม่ได้เป็นผู้บริหาร 9 ท่าน

- กรรมการอิสระ 5 ท่าน คิดเป็น 1 ใน 3 ของกรรมการทั้งคณะ

9. การรวมหรือแยกตำแหน่ง

ประธานกรรมการบริษัทฯ ไม่เป็นบุคคลเดียวกันกับกรรมการผู้อำนวยการใหญ่ ทั้งนี้
มีการแยกอำนาจหน้าที่ระหว่างกันอย่างชัดเจน

10. ค่าตอบแทนกรรมการและผู้บริหาร

เพื่อให้การกำหนดค่าตอบแทนกรรมการ อนุกรรมการต่างๆ
และฝ่ายบริหารมีหลักเกณฑ์ที่ชัดเจนและโปร่งใส คณะกรรมการบริษัทฯ
ได้มีมติแต่งตั้งคณะกรรมการกำหนดค่าตอบแทนในการประชุมครั้งที่ 13/2546 เมื่อวันที่ 28 ตุลาคม
2545 ทั้งนี้ ค่าตอบแทนกรรมการและผู้บริหารในปีงบประมาณ 2546
ได้เปิดเผยไว้ในหัวข้อค่าตอบแทนผู้บริหารแล้ว

11. การประชุมคณะกรรมการบริษัทฯ

คณะกรรมการบริษัทฯ มีกำหนดประชุมโดยปกติเป็นประจำทุกเดือน
และมีการประชุมพิเศษเพิ่มตามความจำเป็น
โดยมีการกำหนดวาระชัดเจนและมีวาระพิจารณาติดตามผลการดำเนินงานเป็นประจำ
และจัดส่งหนังสือเชิญประชุมพร้อมระเบียบวาระการประชุมและเอกสารไปยังกรรมการไม่น้อยกว่า 7
วันก่อนการประชุม โดยในปีงบประมาณ 2546 คณะกรรมการบริษัทฯ มีการประชุมรวมทั้งสิ้น 15
ครั้ง โดยการเข้าร่วมประชุมของคณะกรรมการบริษัทฯ แต่ละท่านได้สรุปอยู่ในหัวข้อการถือครองหุ้น
การเข้าประชุมของคณะกรรมการบริษัทฯ ประจำปีงบประมาณ 2546

ทั้งนี้ ได้มีการจดบันทึกการประชุมเป็นลายลักษณ์อักษร
จัดเก็บรายงานการประชุมที่ผ่านการรับรองจากคณะกรรมการบริษัทฯ พร้อมให้คณะกรรมการบริษัทฯ
และผู้ที่เกี่ยวข้องตรวจสอบได้

12. คณะอนุกรรมการ

คณะกรรมการบริษัทฯ ได้จัดให้มีคณะกรรมการและคณะอนุกรรมการชุดต่างๆ
เพื่อช่วยศึกษาในรายละเอียดและกลั่นกรองงานดังรายละเอียดในหัวข้อคณะกรรมการและคณะอนุกรรมการชุดย่อย

13. ระบบการควบคุมและการตรวจสอบภายใน

บริษัทฯ มีฝ่ายตรวจสอบซึ่งมีหน้าที่และความรับผิดชอบด้านตรวจสอบภายใน
โดยมีสายงานบังคับบัญชาขึ้นตรงต่อคณะกรรมการบริษัทฯ
และเพื่อให้มีความเป็นอิสระในการตรวจสอบการดำเนินงานของฝ่ายต่างๆ คณะกรรมการบริษัทฯ
จึงให้ฝ่ายตรวจสอบรายงานด้านการปฏิบัติงานและการดำเนินงานต่อคณะกรรมการตรวจสอบด้วย
ทั้งนี้ ฝ่ายตรวจสอบได้ปฏิบัติหน้าที่ตามระเบียบคณะกรรมการตรวจเงินแผ่นดิน
และมีหน้าที่สอบทานความถูกต้อง ครบถ้วนของข้อมูลต่างๆ
รวมถึงสอบทานการควบคุมดูแลการเก็บรักษาและการใช้ทรัพย์สิน
ประเมินความเพียงพอและประสิทธิภาพของระบบการควบคุมภายในของระบบงานต่างๆ
พร้อมทั้งวางแผนการตรวจสอบและติดตามให้มีการปฏิบัติตามแผน
โดยมีวัตถุประสงค์เพื่อให้การดำเนินงานของบริษัทฯ เป็นไปอย่างมีประสิทธิภาพและประสิทธิผล

ในส่วนที่เกี่ยวกับความเพียงพอและเหมาะสมของระบบการควบคุมภายในของบริษัทฯ
คณะกรรมการตรวจสอบของบริษัทฯ มีความเห็นว่าการดำเนินงานของบริษัทฯ
ในปีที่ผ่านมามีระบบการควบคุมภายในที่เพียงพอและเหมาะสมตามรายงานภารกิจของคณะกรรมการตรวจสอบลงวันที่
12 พฤศจิกายน 2546 ซึ่งรวมอยู่ในรายงานประจำปีของบริษัทฯ

ในเรื่องการบริหารความเสี่ยงบริษัทฯ ได้แต่งตั้งคณะกรรมการบริหารความเสี่ยง เมื่อวันที่ 28
ตุลาคม 2545
และจัดตั้งฝ่ายจัดการความเสี่ยงและสนับสนุนด้านธุรกิจซึ่งเป็นหน่วยงานกลางที่ดำเนินการด้านการบริหารความเสี่ยงเพื่อกำหนดกระบวนการจัดการบริหารความเสี่ยงและระบบการควบคุมภายในที่เหมาะสมและรัดกุมเพื่อให้การบริหารความเสี่ยงเป็นไปอย่างเป็นระบบและต่อเนื่อง
รวมทั้งเป็นผู้ประสานงาน ติดตามกำกับดูแล
และติดตามผลในเรื่องของการบริหารความเสี่ยงของแต่ละหน่วยงาน
พร้อมทั้งให้คำแนะนำและคำเตือนไปยังหน่วยงานต่างๆ ในเรื่องของความเสี่ยงและวิธีการ ทั้งนี้
ได้มีการประเมินความเสี่ยงทั้งองค์กร ซึ่งรวมถึงความเสี่ยงระดับองค์กรและระดับหน่วยงานแล้ว
และอยู่ระหว่างการดำเนินการตามกระบวนการจัดการและป้องกันความเสี่ยงขององค์กร
และหน่วยงานต่างๆ ในบริษัทฯ ต่อไป

14. รายงานของคณะกรรมการบริษัทฯ

คณะกรรมการบริษัทฯ เป็นผู้รับผิดชอบต่องบการเงินรวมของบริษัทฯ และบริษัทย่อย
และสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการบริษัทฯ
ได้จัดให้มีการดำรงรักษาไว้ซึ่งระบบควบคุมภายในที่มีประสิทธิผลเพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง
ครบถ้วน และเพียงพอที่จะดำรงรักษาไว้ซึ่งทรัพย์สิน
และเพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

ในการนี้ คณะกรรมการบริษัทฯ ได้แต่งตั้งคณะกรรมการตรวจสอบ
ซึ่งประกอบด้วยกรรมการที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน
และความเห็นของคณะกรรมการตรวจสอบ
เกี่ยวกับเรื่องนี้ปรากฏในรายงานของคณะกรรมการตรวจสอบซึ่งแสดงไว้ในรายงานประจำปีแล้ว

คณะกรรมการบริษัทฯ มีความเห็นว่าระบบควบคุมภายในของบริษัทฯ โดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัทฯ
และบริษัทย่อย ณ วันที่ 30 กันยายน 2546

15. ความสัมพันธ์กับผู้ลงทุน

บริษัทฯ ให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส และทั่วถึง
ทั้งรายงานข้อมูลทางการเงินและข้อมูลทั่วไป
ตลอดจนข้อมูลสำคัญที่มีผลกระทบต่อราคาหลักทรัพย์ของบริษัทฯ โดยได้เผยแพร่ข้อมูลข่าวสารต่างๆ
เพื่อให้ผู้ลงทุนและผู้เกี่ยวข้องได้รับทราบ ทั้งโดยผ่านช่องทางและสื่อการเผยแพร่ข้อมูลต่างๆ
ของตลาดหลักทรัพย์แห่งประเทศไทย และที่เว็บไซต์ www.thaiairways.com หรือ
www.thaiairways.info พร้อมทั้งมีฝ่ายบริหารหลักทรัพย์ และศูนย์ข้อมูลข่าวสาร
เพื่อให้บริการข้อมูลและข่าวสารกิจกรรมต่างๆ ของบริษัทฯ ให้กับผู้ลงทุน นักวิเคราะห์
และประชาชนทั่วไป ทั้งนี้
ผู้ลงทุนสามารถติดต่อหน่วยงานดังกล่าวตามรายละเอียดที่ปรากฏในเว็บไซต์

ค่าธรรมเนียมและค่าใช้จ่ายในการสอบบัญชี

บริษัทฯ ได้ให้สำนักงานการตรวจเงินแผ่นดินเป็นผู้ตรวจสอบบัญชีสำหรับปีบัญชี 2545/46
มีค่าธรรมเนียมและค่าใช้จ่ายในการตรวจสอบบัญชี 3.99 ล้านบาท

9.5 นโยบายและวิธีการดูแลผู้บริหารในการป้องกันการนำข้อมูลภายในไปใช้

ในส่วนต่างๆ ดังนี้

  ความเป็นอิสระของกรรมการบริษัท

  คณะกรรมการของบริษัทประกอบด้วยกรรมการที่มาจากหน่วยงานราชการซึ่งไม่มีส่วนได้เสียในการบริหารงานของบริษัท
  และมีกรรมการอิสระในจำนวนที่เพียงพอที่จะสามารถสร้างกลไกเพื่อถ่วงดุลอำนาจภายในคณะกรรมการบริษัท
  ประกอบกับประธานกรรมการและกรรมการผู้อำนวยการใหญ่ไม่เป็นบุคคลเดียวกัน
  เพื่อให้มีการแบ่งแยกหน้าที่ในการกำหนดนโยบายกำกับดูแลและการบริหารงานประจำ

  บทบาทหน้าที่ และความรับผิดชอบของคณะกรรมการ

  คณะกรรมการได้ปฏิบัติหน้าที่ให้เป็นไปตามกฎหมาย วัตถุประสงค์และข้อบังคับบริษัท
  ตลอดจนมติที่ประชุมผู้ถือหุ้น
  กำหนดนโยบายและทิศทางการดำเนินงานของบริษัทให้ฝ่ายบริหารดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธผล

  การแต่งตั้งกรรมการและกรรมการเฉพาะเรื่อง

  ในการแต่งตั้งคณะกรรมการบริษัท ที่ประชุมผู้ถือหุ้นจะมีมติลงคะแนนด้วยเสียงข้างมาก นอกจากนี้
  ในการดำเนินธุรกิจปกติของบริษัท จะมีแต่งตั้งกรรมการเฉพาะเรื่องเพื่อช่วยดูแลในด้านต่างๆ
  เพื่อให้เป็นไปตามนโยบายที่กำหนดไว้ เช่น คณะกรรมการตรวจสอบ
  คณะกรรมการในการจัดซื้อเครื่องบิน [คณะกรรมการสรรหาผู้ดำรงตำแหน่งสำคัญ] เป็นต้น

  การดำรงตำแหน่งกรรมการ

  กรรมการผู้อำนวยการใหญ่ของบริษัท ไม่ได้ดำรงตำแหน่งสำคัญในบริษัทจดทะเบียนอื่น
  เพื่อให้สามารถดูแลการดำเนินธุรกิจของบริษัทได้อย่างเต็มที่
  และไม่ได้เป็นกรรมการในบริษัทอื่นที่ก่อให้เกิดความขัดแย้งทางผลประโยชน์กับบริษัทแต่อย่างใด

  บริษัทฯ มีการกำหนดข้อปฏิบัติและบทลงโทษเจ้าหน้าที่บริหารและพนักงานของบริษัทฯ
  ไว้ในระเบียบบริษัทฯ เพื่อป้องกันเจ้าหน้าที่บริหารและพนักงานบริษัทฯ
  ในการนำข้อมูลภายในของบริษัทฯ ไปใช้เพื่อการดำเนินกิจการ ส่วนตัว
  หรือร่วมกิจการในห้างหุ้นส่วน ร้านค้า บริษัทใดๆ
  ซึ่งขัดต่อประโยชน์หรืออาจก่อให้เกิดความเสียหายแก่บริษัทฯ

นอกจากนี้ หากมีการซื้อ ขาย โอนหรือรับโอนหลักทรัพย์ของบริษัทฯ
กรรมการและเจ้าหน้าที่บริหารของบริษัทฯ
จะต้องรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) และตลาดหลักทรัพย์แห่งประเทศไทย ภายใน 3 วันทำการนับจากวันที่มีการซื้อ ขาย
โอน รับโอน หากไม่ดำเนินการดังกล่าว
จะต้องมีโทษตามที่ระบุในพระราชบัญญัติหลักทรัพย์และตลาดหลักทรัพย์ พ.ศ. 2535

  9.6 บุคลากร

บริษัทฯ ไม่มีข้อพิพาทด้านแรงงานที่สำคัญในระยะ 3 ปีที่ผ่านมา และบริษัทฯ
มีจำนวนพนักงานในแต่ละสายงานหลักและลูกจ้างชั่วคราว ดังนี้

+-------------------------------------+----------------+---------------+
| ฝ่าย (หน่วย : คน)                     | ปีงบประมาณ 2545 | ปีงบประมาณ     |
|                                     |                | 2546          |
+-------------------------------------+----------------+---------------+
| ธุรกิจการบิน                           |                |               |
+-------------------------------------+----------------+---------------+
| ฝ่ายปฏิบัติการ                          | 1,368          | 1,435         |
+-------------------------------------+----------------+---------------+
| ฝ่ายการพาณิชย์                         |                |               |
+-------------------------------------+----------------+---------------+
|   - ฝ่ายการพาณิชย์                     | 2,477          | 2,520         |
+-------------------------------------+----------------+---------------+
|   - ฝ่ายบริการบนเครื่องบิน               | 4,926          | 5,157         |
+-------------------------------------+----------------+---------------+
|   ฝ่ายพัฒนาและสนับสนุนธุรกิจ              | 460            | 449           |
+-------------------------------------+----------------+---------------+
|   ฝ่ายการเงินและการบัญชี                | 854            | 844           |
+-------------------------------------+----------------+---------------+
|   ฝ่ายบริหารทรัพยากรบุคคลและบริหารทั่วไป   | 580            | 569           |
+-------------------------------------+----------------+---------------+
| ฝ่ายวางแผนและรัฐกิจสัมพันธ์               | 81             | 76            |
+-------------------------------------+----------------+---------------+
| ฝ่ายรักษามาตรฐานและความปลอดภัย         | 59             | 57            |
+-------------------------------------+----------------+---------------+
| สำนักกรรมการผู้อำนวยการใหญ่             | 179            | 183           |
+-------------------------------------+----------------+---------------+
|                                     | 10,984         | 11,290        |
+-------------------------------------+----------------+---------------+
| หน่วยธุรกิจย่อย                         |                |               |
+-------------------------------------+----------------+---------------+
| ฝ่ายช่าง                              | 4,217          | 4,173         |
+-------------------------------------+----------------+---------------+
| ฝ่ายบริการลูกค้า                        | 3,775          | 3,497         |
+-------------------------------------+----------------+---------------+
| ฝ่ายครัวการบิน                         | 2,416          | 2,373         |
+-------------------------------------+----------------+---------------+
| ฝ่ายการพาณิชย์สินค้าและไปรษณียภัณฑ์         | 1,456          | 1,497         |
+-------------------------------------+----------------+---------------+
| ฝ่ายบริการลานจอดและอุปกรณ์ภาคพื้น         | 2,668          | 2,701         |
+-------------------------------------+----------------+---------------+
|                                     | 14,532         | 14,241        |
+-------------------------------------+----------------+---------------+
| รวม                                 | 25,516         | 25,531        |
+-------------------------------------+----------------+---------------+
| ลูกจ้างชั่วคราว                         | 38             | 102           |
+-------------------------------------+----------------+---------------+
| รวม                                 | 25,554         | 25,633        |
+-------------------------------------+----------------+---------------+

หมายเหตุ พนักงานของบริษัทฯ ประมาณร้อยละ 30
เป็นสมาชิกของสหภาพแรงงานรัฐวิสาหกิจการบินไทย
ซึ่งจัดตั้งขึ้นตามพระราชบัญญัติแรงงานรัฐวิสาหกิจสัมพันธ์ พ.ศ. 2543
หน้าที่หลักของสหภาพแรงงานคือการปกป้องผลประโยชน์ของพนักงานโดยทั่วไป อย่างไรก็ตาม
เท่าที่ผ่านมา บริษัทฯ
ไม่เคยประสบปัญหาการหยุดงานหรือข้อขัดแย้งของพนักงานซึ่งส่งผลกระทบในทางลบกับการดำเนินธุรกิจของบริษัทฯ

ผลตอบแทนรวมของพนักงาน

  ผลตอบแทนรวมที่ให้แก่พนักงานประกอบด้วย เงินเดือน ค่าครองชีพ เงินรางวัลประจำปี
  เบี้ยเลี้ยงเดินทาง เงินค่าล่วงเวลา และค่าใบอนุญาตประกอบวิชาชีพ นอกจากนี้
  พนักงานยังมีสิทธิในการขอรับบัตรโดยสารฟรีและลดราคา
  รวมทั้งเงินสมทบเงินกองทุนสำรองเลี้ยงชีพหรือเงินกองทุนบำเหน็จพนักงาน

  --------------------------------------- ----------- ----------- -----------
  ผลตอบแทนแก่พนักงาน (หน่วย : ล้านบาท)        ปีงบประมาณ   ปีงบประมาณ   ปีงบประมาณ
                                          2544        2545        2546

  พนักงานทั่วไป                              12,512      14,850      15,255

  นักบิน                                    2,855       3,166       3,286

  พนักงานต้อนรับบนเครื่องบิน                    5,697       6,257       6,597

  รวม                                     21,064      24,273      25,138
  --------------------------------------- ----------- ----------- -----------

ค่าใช้จ่ายในการพัฒนาพนักงานในระยะ 3 ปีที่ผ่านมา

  --------------------------------------- ----------- ----------- -----------
  รายจ่ายในการพัฒนาพนักงาน (หน่วย : ล้านบาท)   ปีงบประมาณ   ปีงบประมาณ   ปีงบประมาณ
                                          2544        2545        2546

  รายจ่ายในการพัฒนาพนักงานโดยทั่วไป            403         322         348

  รายจ่ายในการพัฒนานักบิน                     48          70          69

  รายจ่ายในการพัฒนาพนักงานต้อนรับบนเครื่องบิน     16          13          9

  รวม                                     467         405         426
  --------------------------------------- ----------- ----------- -----------

ในเดือนสิงหาคม 2545 บริษัทฯ
ได้ว่าจ้างบริษัทที่ปรึกษาทางด้านทรัพยากรมนุษย์ที่ได้ให้คำปรึกษาแก่บริษัททั่วโลกให้ทำการศึกษาด้านการจัดการทรัพยากรมนุษย์ให้แก่บริษัทฯ
และให้จัดทำข้อเสนอแนะเพื่อการปรับปรุง ทั้งนี้ จากการศึกษาของบริษัทที่ปรึกษา
อาจมีผลทำให้บริษัทฯ
ต้องมีการปรับเปลี่ยนโครงสร้างและจำนวนค่าตอบแทนให้กับพนักงานบางคนของบริษัทฯ

นโยบายในการพัฒนาพนักงาน

บริษัทฯ ได้กำหนดหลักสูตรและดำเนินการฝึกอบรมด้านพัฒนาการบริหารและการบุคคล
หลักสูตรการฝึกอบรมของบริษัทฯ
ได้จัดให้มีขึ้นเพื่อให้บรรลุเป้าหมายความสำเร็จส่วนบุคคลและส่วนขององค์กร
และมุ่งเน้นให้พนักงานของบริษัทฯ
สามารถตอบสนองต่อการเปลี่ยนแปลงขององค์กรไปอย่างมีประสิทธิภาพ ปัจจุบัน บริษัทฯ
มีศูนย์ฝึกอบรม 11 แห่ง และดำเนินโครงการฝึกอบรมความรู้และทักษะเฉพาะด้าน เช่น
การฝึกอบรมทักษะในการเป็นนักบิน ทักษะในการเป็นพนักงานต้อนรับบนเครื่องบิน
ทักษะทางการฝึกเป็นพนักงานประจำเที่ยวบิน และทักษะทางด้านภาษาสำหรับพนักงานประจำเที่ยวบิน
การพัฒนาบุคลากรขององค์กร ทักษะการบริการภาคพื้น การคลังสินค้า ครัวการบิน ทักษะการช่าง
ทักษะเชิงพาณิชย์ และเทคโนโลยีสารสนเทศ

บริษัทฯ ให้ความสำคัญกับการฝึกอบรมนักบินและพนักงานต้อนรับบนเครื่องบินอย่างมาก ผู้ที่บริษัทฯ
รับเข้าเป็นนักบินใหม่ทุกคนต่างได้รับการฝึกอบรมอย่างเข้มงวดจากบริษัทฯ ทั้งนี้ นักบินที่บริษัทฯ
รับเข้าใหม่ซึ่งยังไม่มีใบอนุญาตนักบินจะเริ่มต้นเข้ารับการฝึกอบรมเพื่อการขอรับใบอนุญาตดังกล่าว
นักบินจะเข้ารับการฝึกอบรมที่ฝ่ายฝึกอบรมนักบิน (Flight Academy) ของบริษัทฯ
ในหลักสูตรการฝึกอบรมให้เป็นนักบินของสายการบิน (Airline Transition Training
Course) เป็นเวลา 42 สัปดาห์ หลังจาการฝึกอบรม
นักบินดังกล่าวจะได้รับอนุญาตให้บินกับเครื่องบินพาณิชย์ของบริษัทฯ ที่มีขนาดเล็กที่สุด
และเมื่อนักบินมีประสบการณ์ในการบินมากขึ้นก็จะได้รับอนุญาตให้บินกับเครื่องบินที่มีขนาดใหญ่ขึ้นตามลำดับ
โดยทั่วไปแล้วนักบินจะต้องมีประสบการณ์ในการบินมากกว่า 3 ปี
ในฐานะนักบินผู้ช่วยกับเครื่องบินโดยสารพิสัยใกล้
และเครื่องบินโดยสารพิสัยกลางก่อนทำการบินกับเครื่องบินโดยสารพิสัยไกล
นักบินผู้ช่วยที่จะมีสิทธิเข้ารับการฝึกอบรมเพื่อเป็นนักบินที่หนึ่ง จะต้องมีประสบการณ์การบินไม่น้อยกว่า
8 ปี หรือไม่น้อยกว่า 5 ปี ในกรณีที่นักบินผู้ช่วยเคยมีประสบการณ์การบินมาแล้วเป็นเวลาไม่น้อยกว่า
8 ปี เมื่อนักบินผู้ช่วยได้รับเลือกให้เป็นนักบินที่หนึ่งแล้ว จะต้องมาบินกับเครื่องบินพาณิชย์ของบริษัทฯ
ที่มีขนาดเล็กที่สุดอีกครั้ง
และหลังจากนั้นนักบินจึงจะได้รับอนุญาตให้บินกับเครื่องบินที่มีขนาดใหญ่ขึ้นอีกตามลำดับ
นักบินของบริษัทฯ จะเกษียณอายุเมื่ออายุ 60 ปี

อนึ่ง ที่ศูนย์ฝึกการบินจำลองของบริษัทฯ ในกรุงเทพฯ บริษัทฯ
ได้ติดตั้งเครื่องฝึกบินจำลองที่ทันสมัยจำนวน 5 เครื่อง
เครื่องฝึกบินจำลองดังกล่าวไม่เพียงแต่สำหรับฝึกอบรมนักบินใหม่เท่านั้น
แต่ยังช่วยให้นักบินที่มีประสบการณ์ฝึกฝนเพื่อคงความเชี่ยวชาญด้านการบินของตน
โดยที่สายการบินระหว่างประเทศอื่นๆ เช่น สายการบินอียิปต์แอร์ สายการบินเกาหลีแอร์ไลน์
และสายการบินฟิลิปปินส์ แอร์ไลน์ ได้ขอเช่าเครื่องฝึกบินจำลองดังกล่าว
เพื่อทำการฝึกอบรมนักบินของตน

นักบินของบริษัทฯ ได้รับการฝึกฝนด้านความปลอดภัย รวมถึงการอบรมการต่อสู้ด้วยมือเปล่า บริษัทฯ
มีการประเมินผลการปฏิบัติงานของนักบินอย่างสม่ำเสมอ
และมีการฝึกอบรมเป็นครั้งคราวสำหรับนักบิน ซึ่งรวมถึงการฝึกสำหรับเหตุการณ์ฉุกเฉิน
และการฝึกอบรมลูกเรือให้ทำงานร่วมกันอย่างมีประสิทธิภาพและเกิดความปลอดภัยสูงสุด (Crew
Resource Management Training)

พนักงานต้อนรับบนเครื่องบินที่เข้าใหม่จะได้รับการฝึกในห้องเรียนปฏิบัติการอย่างน้อย 3 เดือนเต็ม
ที่สำนักงานใหญ่ของบริษัทฯ และการฝึกเพิ่มเติมตลอดระยะเวลาการจ้างงาน
พนักงานต้อนรับบนเครื่องบินมีสิทธิได้เลื่อนตำแหน่งเป็นหัวหน้าพนักงานต้อนรับ (Air Purser)
หลังจากได้ปฏิบัติงานในตำแหน่งพนักงานต้อนรับบนเครื่องบินเป็นเวลา 7 ปี
และผ่านการทดสอบข้อเขียนและการสอบสัมภาษณ์ และมีสิทธิได้เลื่อนตำแหน่งเป็น
ผู้จัดการประจำเที่ยวบิน (In-flight Manager) หลังจากได้ปฏิบัติงานในตำแหน่ง
หัวหน้าพนักงานต้อนรับ เป็นเวลา 5 ปี และผ่านการทดสอบข้อเขียนและการสอบสัมภาษณ์